Robert Lambert Gapper

Cerflunydd a darlithydd Celf o Gymru oedd Robert Lambert Gapper neu R L Gapper (ganwyd 15 Ebrill 1897 Llanaelhaearn, Gwynedd - 1984). Dyluniodd logo Urdd Gobaith Cymru.

Caiff ei ystyried yn un o brif cerflunwyr Cymru yn yr 20g a chafodd ei anrhydeddu am ei waith dros gelf Cymreig gan yr Eisteddfod Genedlaethol yn gynnar yn ei yrfa pan wahoddwyd ef i fod yn aelod o Gyngor yr Eisteddfod yn 1930, a'r Llys yn ddiweddarach.www.archiveswales.org.uk / Llyfrgell Genedlaethol Cymru;  adalwyd 25 Ebrill 2015 Roedd hefyd yn aelod o Gyngor Urdd Gobaith Cymru.

Gwenithfaen a llechen oedd ei hoff gyfrwng ac ar adegau defnyddiai efydd a phren. Lluniodd lawer o gofebau, cerrig beddau, penddelwau a dodrefn eglwysig a hynny gyda defnyddiau lleol. Lluniodd hefyd lawer o offer neu ddodrefn eisteddfodol gan gynnwys medalau, tystysgrifau a theyrndlysau. Gweithiai'n ddieithriad i gomisiwn. Yn 1934 cafodd ei wneud yn Brif-ddarlithydd Celf ym Mhrifysgol Aberystwyth a bu yno hyd at 1962.museum.aber.ac.uk; adalwyd 17 Mawrth 2017.

Gweler hefyd
 David Hughes Parry, cefnder

Cyfeiriadau

Categori:Cerflunwyr o Gymru
Categori:Genedigaethau 1897
Categori:Marwolaethau 1984